**Азаматтық қызметшілердің бос лауазымдарына**

**орналасуға конкурс өткізу туралы**

**ХАБАРЛАНДЫРУ**

**1) конкурсты өткізетін ұйымның орналасқан жері, пошталық мекенжайы, телефон және факс нөмірлері, электрондық поштасының мекенжайы көрсетілген атауы:**

Қарағанды облысы білім басқармасының Шахтинск қаласы білім бөлімінің «№4 жалпы білім беретін мектебі» КММ

Заңды мекен-жайы - Қарағанды облысы, Шахтинск қаласы, Долинка кенті, Парковая көшесі, 24Б ғимараты, анықтама телефоны 8 (72156) 44096, E-mail: [sh\_osh\_4@mail.ru](mailto:sh_osh_4@mail.ru) мемлекеттік қызметшілердің бос лауазымдарына орналасуға конкурс жариялайды

**2) негізгі функционалдық міндеттері, еңбекке ақы төлеу мөлшері мен шарттары көрсетілген бос лауазымдардың атауы:**

1. Шағын орталық тәрбиешісі - 2 ставка
2. Математика пәнінің мұғалімі (5-11 сыныптар) - 1 ставка
3. Орыс тілі мен әдебиеті пәнінің мұғалімі (5-11 сыныптар) - 1 ставка
4. Ағылшын тілі мұғалімі - (5-11 сыныптар) - 1 ставка
5. Дене шынықтыру мұғалімі- (5-11 сыныптар) - 1 ставка
6. Қазақ тілі мен әдебиеті пәнінің мұғалімі-(5-11 сыныптар) - 1 ставка
7. Биология пәнінің мұғалімі-(5-11 сыныптар) - 1 ставка
8. Тарих пәнінің мұғалімі (5-11 сыныптар) - 1 ставка
9. Педагог – ассистент – 1 ставка
10. Педагог-кәсіптік бағдар беруші– 1 ставка
11. Аға тәлімгер – 1 ставка

**2.1. Функционалдық міндеттер:**

**Шағын орталық тәрбиешісі:**

балалардың өмірі мен денсаулығын қорғауды қамтамасыз етеді, оларды тәрбиелеу мен оқытуда денсаулық сақтау технологияларын қолданады;

      педагогикалық үдерісті мемлекеттік жалпыға міндетті білім беру стандартының талаптарына, мектеп жасына дейінгі тәрбие мен оқытудың үлгілік оқу жоспарына сәйкес ұйымдастырылған оқу қызметінің кестесіне сәйкес жүзеге асырады;

     режимдік сәттерді (таңертеңгілік қабылдауды, таңертеңгілік гимнастиканы, күні бойы тамақтануды) ұйымдастырады және өткізеді, балалардың іс-әрекетіне басшылық жасайды (ойын, шығармашылық, танымдық, қозғалыс, бейнелеу, еңбек, эксперименттік, өзіндік және басқа), серуендеу, күндізгі ұйқы, жеке жұмыс, сауықтыру іс-шаралары, заттық-дамыту ортасын құрады);

      балалармен жұмыс істеуде тұлғаға бағдарланған тәсілді жүзеге асырады;

     дамуында ауытқулары бар балалармен коррекциялық қызмет саласындағы мамандарға көмек көрсетеді, мектепке дейінгі тәрбие мен оқытудың үлгілік оқу бағдарламасын, оқу-әдістемелік әдебиеттерді зерделеу негізінде және топ балаларының жеке білім алу қажеттіліктерін ескере отырып, тәрбиелеу-білім беру процесін жоспарлайды;

     қол жеткізілген нәтижелерді талдау негізінде тәрбиелік-білім беру қызметін жобалайды;

      мектепке түсу кезінде тең бастапқы мүмкіндіктерді қамтамасыз ету үшін ерекше білім беру қажеттіліктері бар балаларды білім беру ортасына әлеуметтендіруді жүзеге асырады;

      мамандардың ұсыныстарын ескере отырып, ерекше білім беру қажеттіліктері бар әрбір балаға жеке көзқарасты қамтамасыз етеді;

      мектепке дейінгі ұйымда өткізілетін іс-шараларға (кеңестер, педагогикалық және әдістемелік кеңестер, конкурстар және басқалар) қатысады;

     отандық және шетелдік тәжірибені зерделеу негізінде озық тәжірибелерді зерделеумен, жалпылаумен, таратумен және енгізумен айналысады;

     мектеп жасына дейінгі балаларды тәрбиелеу және оқыту мәселелері бойынша ата-аналарға кеңестік көмек көрсетеді.

**Барлық мамандықтар мұғалімдері:**

мемлекеттік жалпыға міндетті білім беру стандартына сәйкес оқытылатын пәннің ерекшелігін ескере отырып, білім алушыларды оқытуды және тәрбиелеуді жүзеге асырады;

      білім алушы мен тәрбиеленуші тұлғасының жалпы мәдениетін қалыптастыруға және оның әлеуметтенуіне ықпал етеді, білім алушылардың жеке қабілеттерін анықтайды және дамытуға жәрдемдеседі;

     білім алушыны педагогқа құрметпен қарауға тәрбиелейді, педагогтың аты мен әкесінің атын сыпайы атау немесе «мұғалім/мұғалім» деп тікелей айту арқылы іскерлік қарым-қатынас стилі мен сөйлеу этикетін сақтауға үйретеді;

     білім алушылардың жеке қажеттіліктерін ескере отырып оқытудың жаңа тәсілдерін, тиімді нысандарын, әдістері мен құралдарын пайдаланады;

      пәндер бойынша қысқа мерзімді және орта мерзімді (күнтізбелік-тақырыптық) жоспарларды, бөлім бойынша жиынтық бағалауға және тоқсан бойынша жиынтық бағалауға арналған тапсырмаларды жасайды;

      бөлім бойынша жиынтық бағалау және тоқсан бойынша жиынтық бағалау қорытындылары бойынша талдау жасайды, түсініктеме береді;

     журналдарды толтырады (қағаз немесе электрондық);

     білім алушылар мен тәрбиеленушілердің мемлекеттік жалпыға міндетті білім беру стандартында көзделген деңгейден төмен емес жеке, жүйелі-қызметтік, пәндік нәтижелерге қол жеткізуін қамтамасыз етеді;

     оқу бағдарламаларын, оның ішінде ерекше білім беру қажеттіліктері бар білім алушылар үшін бағдарламаларды әзірлеуге және орындауға қатысады, олардың оқу жоспары мен оқу процесінің кестесіне сәйкес толық көлемде іске асырылуын қамтамасыз етеді;

     білім алушылардың, тәрбиеленушілердің жеке қабілеттерін, қызығушылықтары мен бейімділіктерін зерттейді;

     инклюзивті білім беру үшін жағдайлар жасайды;

     ерекше білім беру қажеттіліктері бар білім алушының жеке қажеттілігін ескере отырып, оқу бағдарламаларын бейімдейді;

     арнайы білім беру ұйымдарында оқытылатын пәннің ерекшелігін ескере отырып, дамудағы ауытқуларды барынша еңсеруге бағытталған білім алушыларды, тәрбиеленушілерді оқыту және тәрбиелеу бойынша жұмысты жүзеге асырады;

     интерактивті оқу материалдарын және цифрлық білім беру ресурстарын пайдалана отырып, қашықтықтан оқыту режимінде сабақтарды ұйымдастырады;

     әдістемелік бірлестіктердің, мұғалімдер қауымдастығының, әдістемелік, педагогикалық кеңестердің, желілік қоғамдастықтардың отырыстарына қатысады;

      ата-аналарға арналған педагогикалық консилиумдарға қатысады;

     кәсіби құзыреттілікті арттырады;

     қауіпсіздік және еңбекті қорғау, өртке қарсы қорғау ережелерін сақтайды;

    білім беру процесі кезеңінде білім алушылардың өмірі мен денсаулығын қорғауды қамтамасыз етеді;

     тізімі білім беру саласындағы уәкілетті органмен бекітілген құжаттарды толтырады;

      білім алушылар мен тәрбиеленушілер арасында сыбайлас жемқорлыққа қарсы мәдениетті, академиялық адалдық қағидаттарын сіңіреді.

**Педагог-ассистент:**

психологиялық-медициналық-педагогикалық кеңестің ұсынысы бойынша ерекше білім беру қажеттіліктері бар балаға психологиялық-педагогикалық сүйемелдеуді жүзеге асырады;

     балалардың ерекше білім беру қажеттіліктерін бағалау мақсатында мамандар мен педагогтардың командалық бағалауына, сондай-ақ жеке білім беру және дамыту бағдарламаларын құрастыруға қатысады;

     ерекше білім беру қажеттіліктері бар балаларға білім беру ұйымында ұйымдастырылған оқу және өзге де қызмет кезінде, олардың дербес қызметі денсаулық жағдайына және мінез-құлық ерекшеліктеріне байланысты шектелген жағдайда көмек көрсетеді, психологиялық-педагогикалық қолдау көрсетеді;

     оқыту, тәрбиелеу және дамыту жұмысы процесінде ерекше білім беру қажеттіліктері бар бала туралы деректерді бақылауды жүзеге асырады және жинайды, білім беру бағдарламасын меңгеру нәтижелерін, білім беру, әлеуметтік-бейімделу (мінез-құлық) дағдыларын қалыптастыру динамикасын хаттамалауды жүргізеді және тәрбиешілер мен мамандарға баланы оқыту және әлеуметтендіру процесін бақылау үшін ақпарат береді;

     ерекше білім беру қажеттіліктері бар баланың өмірі мен денсаулығының қауіпсіздігінің қажетті шарттарын сақтайды;

     белгіленген нысан бойынша есептік құжаттаманы жүргізеді.

**Педагог-кәсіптік бағдар беруші:**

мектепте кәсіптік бағдар беру жұмысын ұйымдастырады, кәсіптік бағдар беру жұмысына ұйымдастырушылық-әдістемелік басшылықты қамтамасыз етеді;

     оқушылардың мамандықты саналы түрде таңдауына бағытталған қызметті жүзеге асырады;

мамандық таңдауда білім алушыларға, тәрбиеленушілерге, білім алушылардың ата-аналарына немесе оларды алмастыратын адамдарға, педагогикалық ұжымға көмек көрсетеді;

      қызығушылықтарды анықтау бойынша диагностика жүргізеді, кәсіптік бағдарлау диагностикасын талдайды;

     дарынды білім алушыларды, ерекше білім беру қажеттіліктері бар білім алушыларға, тәрбиеленушілерге психологиялық қолдауды жүзеге асырады, олардың дамуына жәрдемдеседі;

     кәсіпорындарға экскурсиялар өткізеді, оқушылар үшін әртүрлі мамандықтағы қызықты адамдармен кездесулер (әңгімелер) ұйымдастырады;

     кәсіби құзыреттілігін арттырады, заманауи әдістер мен технологияларды қолданады;

      ведет документацию по установленной форме;

      балалардың өмірін, денсаулығын және құқықтарын қорғауды қамтамасыз етеді;

     қауіпсіздік және еңбекті қорғау, өртке қарсы қорғау ережелерін сақтайды.

**Аға тәлімгер:**

     балалар қоғамдық ұйымдарының, «Жас қыран», «Жас ұлан» бірлестіктерінің, пікірталастардың, мектеп парламентінің қызметін дамытуға ықпал етеді;

     білім алушыларға олардың бірлестіктерінің, ұйымдарының қызметін жоспарлауға көмектеседі, олардың қызметінің мазмұны мен нысандарын жаңартуға ықпал етеді;

     балалар мен жасөспірімдердің жас ерекшеліктерінің мүдделері мен қажеттіліктерін ескере отырып, жұмысты жүзеге асырады;

      ұжымдық-шығармашылық қызметті ұйымдастырады;

     балалар мен жасөспірімдерді жұмыс істеп тұрған ұйымдар, бірлестіктер туралы кеңінен хабардар ету үшін жағдайды қамтамасыз етеді;

     білім алушыларға азаматтық және адамгершілік ұстанымын көрсетуге, өз мүдделері мен қажеттіліктерін жүзеге асыруға мүмкіндік беретін қолайлы жағдайлар жасайды;

     білім беруді ұйымдастыруда мәдени-бұқаралық, патриоттық жұмыстар жүргізеді, сынып жетекшілеріне тәрбие жұмысын, балалардың танымдық бос уақытын ұйымдастыруға көмек көрсетеді;

     балалар мен жастар ұйымдарын, пікірталастарды, оқушылардың өзін-өзі басқаруын, мектеп немесе студенттік парламенттерді, еріктілер қозғалыстарын ұйымдастырады;

     білім алушылардың денсаулығына және қауіпсіздігіне қамқорлық жасайды;

     демалыстар кезеңінде олардың демалысын ұйымдастырады;

     білім алушылармен жұмыс істеудің жаңашыл тәжірибесін зерделейді және пайдаланады;

     балалар ұйымдарының, бірлестіктерінің бастауыш ұжымдарының басшыларын (ұйымдастырушыларын) іріктеу және даярлау жөніндегі жұмысты жүргізеді;

     өзін-өзі басқару органдары және білім беру ұйымының педагогикалық ұжымымен, қоғамдық ұйымдармен, білім алушылардың ата-аналарымен немесе олардың орнындағы адамдармен тығыз байланыста жұмыс істейді;

     білім алушылар, тәрбиеленушілер арасында сыбайлас жемқорлыққа қарсы мәдениетті, академиялық адалдық қағидаттарын сіңіреді.

**2.2. Жалақы мөлшері**

|  |  |  |
| --- | --- | --- |
| Буын, саты | Еңбек сіңірген жылдары бойынша | |
| min | max |
| В2-1 | 165289 тг | 191481 тг |
| В2-2 | 155379 тг | 184048 тг |
| В2-3 | 154317 тг | 182633 тг |
| В2-4 | 145115 тг | 167413 тг |
| В3-1 | 146177 тг | 168121 тг |
| В3-2 | 136266 тг | 159626 тг |
| В3-3 | 135205 тг | 159273 тг |
| В3-4 | 124586 тг | 148300 тг |
| В4-1 | 139806 тг | 159980 тг |
| В4-2 | 132019 тг | 155379 тг |
| В4-3 | 129895 тг | 151840 тг |
| В4-4 | 117508 тг | 132019 тг |

**2.3. Еңбекақы төлеу шарттары**

Айлық жалақы мөлшері жыл сайынғы тарифтік тізіммен анықталады.

**3. Біліктілік талаптарына сәйкес конкурсқа қатысушыға қойылатын негізгі талаптар:**

**Шағын орталық тәрбиешісі:**

     «Мектепке дейінгі тәрбие және оқыту» бағыты бойынша жоғары және (немесе) жоғары оқу орнынан кейінгі немесе техникалық және кәсіптік педагогикалық білім немесе жоғары және (немесе) жоғары оқу орнынан кейінгі және (немесе) техникалық және кәсіптік педагогикалық білім немесе педагогикалық қайта даярлығын растайтын құжат, жұмыс өтіліне талаптар қойылмайды;

**Барлық мамандықтардың пән мұғалімдері:**

тиісті бейін бойынша жоғары және (немесе) жоғары оқу орнынан кейінгі педагогикалық немесе техникалық және кәсіптік, орта білімнен кейінгі педагогикалық білім немесе тиісті бейін бойынша өзге де кәсіптік білім немесе жұмыс стажына талап қоймастан, педагогикалық қайта даярлығын растайтын құжат немесе біліктіліктің орташа деңгейіне жататын XI педагогикалық сыныбы бар 1995 жылға дейін орта мектепті бітіргені туралы құжат;

**Педагог-ассистент:**

жоғары педагогикалық білімі және (немесе) техникалық және кәсіптік, орта білімнен кейінгі (педагогикалық) білімі немесе педагогикалық қайта даярлығын растайтын құжат, жұмыс өтіліне талап қойылмайды;

**Педагог-кәсіптік бағдар беруші:**

жоғары және (немесе) жоғары оқу орнынан кейінгі педагогикалық немесе педагогикалық қайта даярлығын растайтын құжат, жұмыс стажына талаптар қойылмайды;

**Аға тәлімгер:**

жоғары және (немесе) жоғары оқу орнынан кейінгі педагогикалық білім немесе «Педагогика» бағыты бойынша техникалық және кәсіптік білім немесе жұмыс өтіліне талап қойылмай, педагогикалық қайта даярлығын растайтын құжат;

**4) конкурсты өткізу туралы хабарландыру соңғы жарияланғаннан кейін келесі жұмыс күнінен бастап есептелетін құжаттарды қабылдау мерзімі:**

Конкурсқа қатысу үшін қажетті құжаттар Қарағанды облысы білім басқармасының Шахтинск қаласы білім бөлімінің «№ 4 жалпы білім беретін мектебі» КММ әлеуметтік желілердегі ресми аккаунтында конкурс өткізу туралы хабарландыру жарияланған сәттен бастап 7 (жеті) жұмыс күні ішінде (2025 жылғы «12» тамыздан бастап 2025 жылғы «20» тамызды қоса алғанда) ұсынылады: <https://krguo.edu.kz/blogs/view/310/243233?lang=kz#>

1. **Конкурсқа қатысу үшін қажетті құжаттар тізімі:**

1) «Мемлекеттік білім беру ұйымдарының бірінші басшылары мен педагогтарын лауазымға тағайындау, лауазымнан босату қағидаларын бекіту туралы» Қазақстан Республикасы Оқу-ағарту министрінің 2025 жылғы 31 наурыздағы № 57 және Қазақстан Республикасы Еңбек және халықты әлеуметтік қорғау министрінің 2025 жылғы 31 наурыздағы No 96 бірлескен бұйрығының Қағидаларына 3 қосымшаға сәйкес нысан бойынша қоса берілетін құжаттардың тізбесін көрсете отырып, конкурсқа қатысу туралы өтініш;

2) жеке басын куәландыратын құжат немесе цифрлық құжаттар сервисінен электрондық құжат (сәйкестендіру үшін);

3) кадрларды есепке алу бойынша толтырылған жеке парақша (нақты тұрғылықты жерінің мекенжайы және байланыс телефондары - бар болса);

4) Типтік біліктілік сипаттамаларында бекітілген лауазымға қойылатын біліктілік талаптарына сәйкес білім туралы құжаттардың көшірмелері;

5) еңбек қызметін растайтын құжаттың көшірмесі (болған жағдайда);

6) «Денсаулық сақтау саласындағы есепке алу құжаттамасының нысандарын, сондай-ақ оларды толтыру жөніндегі нұсқаулықтарды бекіту туралы» Қазақстан Республикасы Денсаулық сақтау министрінің міндетін атқарушының 2020 жылғы 30 қазандағы № ҚР ДСМ-175/2020 бұйрығымен бекітілген 075/у нысаны бойынша денсаулық жағдайы туралы анықтама (Нормативтік құқықтық актілерді мемлекеттік тіркеу тізілімінде № 21579 болып тіркелген);

7) психикалық мінез-құлық бұзылыстары бар науқастарды динамикалық бақылаудың жоқтығы туралы анықтама;

8) наркологиялық науқастарды динамикалық бақылаудың жоқтығы туралы анықтама;

9) сертификаттаудан өту нәтижелері туралы сертификат немесе қолданыстағы біліктілік санатының болуы туралы куәлік (болған жағдайда);

10) ағылшын тілі мұғалімі лауазымына үміткерлер үшін пән бойынша сертификаттау нәтижелері туралы сертификат немесе педагог-модератордың немесе педагог-сарапшының немесе педагог-зерттеушінің немесе педагог-шебердің (бар болса) біліктілік санатының болуы туралы куәлік немесе CELTA (Certificatein English Language Teaching to Adults. Cambridge) PASS A; DELTA (Diploma in English Language Teaching to Adults) Pass and above немесе ayels (IELTS) - 6,5 балл; немесе тойфл (TOEFL) (іnternet Based Test (іBT)) - 60 - 65 балл

11) бос немесе уақытша бос педагог лауазымына кандидаттың «Мемлекеттік білім беру ұйымдарының бірінші басшылары мен педагогтарын лауазымға тағайындау, лауазымнан босату қағидаларын бекіту туралы» Қазақстан Республикасы Оқу-ағарту министрінің 2025 жылғы 31 наурыздағы № 57 және Қазақстан Республикасы Еңбек және халықты әлеуметтік қорғау министрінің 2025 жылғы 31 наурыздағы № 96 бірлескен бұйрығының Қағидаларына 12, 13-қосымшаларға сәйкес нысан бойынша толтырылған Бағалау парағы;

12) жұмыс орнынан (педагог лауазымы бойынша), оқу орнынан ұсыныс хат.

Кандидат, егер бар болса, өзінің біліміне, жұмыс тәжірибесіне, кәсіби деңгейіне қатысты қосымша ақпаратты (біліктілігін арттыру, ғылыми атақтар, ғылыми дәрежелер мен дәрежелер беру туралы құжаттардың, ғылыми немесе әдістемелік жарияланымдардың, біліктілік санаттарының көшірмелерін) ұсынады.

**Ескерту:** Осы Қағидалардың 154-тармағында көрсетілген құжаттардың бірінің болмауы құжаттарды үміткерге қайтаруға негіз болып табылады.

**6). Құжаттарды ұсыну орны, байланыс телефоны және конкурсты өткізуді ұйымдастыруға жауапты тұлға:** Қарағанды облысы білім басқармасының Шахтинск қаласы білім бөлімінің «№4 жалпы білім беретін мектебі» КММ

Заңды мекен-жайы - Қарағанды облысы, Шахтинск қаласы, Долинка кенті, Парковая көшесі, 24Б ғимараты, анықтама телефоны 8 (72156) 44096, E-mail: [sh\_osh\_4@mail.ru](mailto:sh_osh_4@mail.ru)

*Құжаттарды қабылдауға жауапты тұлға: конкурстық комиссия хатшысы Прокопьева Людмила Владимировна*